Nevarėnų pagrindinė mokykla

Telšių rajono Nevarėnų pagrindinė mokykla – dieninė, savarankiško mokymosi bendrojo lavinimo mokykla Nevarėnuose (Telšių raj.), Liepų g. 34, vykdanti pradinio, pagrindinio (anksčiau ir vidurinio) bei papildomo ugdymo programas. Įstaigos kodas 190560836. Buvusi vidurinė mokykla. Istorija 1839 m. „Ateneum Wilenskie“ paskelbtame straipsnyje minima, kad Nevarėnuose mokykla veikė nuo 1814 m., buvo vienas mokytojas. 1814 m. Lenkijos karalystės senatorienės, Marijos Gutakauskienės, kuriai priklausė Telšių dvarai, lėšomis ir iniciatyva antrose špitolės patalpose buvo atidaryta mokykla. Dirbo vienas mokytojas, mokėsi 49 mokiniai (45 berniukai ir 4 mergaitės). Remiantis išlikusiomis žiniomis, 1827 m. mokykloje dirbo vienas mokytojas Tomas Vaišnoras. Jis mokė tikėjimo pagrindų, lotynų kalbos, gramatikos. Būta 41 mokinio. 1865 m. miestelyje pradėjo veikti valdinė pradinė mokykla. Lietuvių kalba leista mokyti tik tikybos, kiti dalykai dėstyti rusų kalba. Pradedant 1895 m., mokykla buvo pradinė, paskui progimnazija, septynmetė, pagrindinė, vidurinė. Nuo 2013 m. vėl tapo pagrindine. Struktūra Filialai: Nevarėnų vidurinės mokyklos Mitkaičių pradinio ugdymo skyrius Nevarėnų vidurinės mokyklos Nerimdaičių pradinio ugdymo skyrius Direktoriai Irena Žutautienė Indrė Kuprijanovienė Išnašos Nuorodos Mokyklos svetainė